Temeljem članka 12. Odluke o subvencijama u poljoprivredi za 2013. – 2015. godine, Gradonačelnik Grada Velike Gorice raspisuje

**N A T J E Č A J**

**za subvencioniranje podizanja protugradnih mreža u 2015. godini**

**1. Predmet natječaja:**

Dodjela bespovratnih novčanih sredstava za subvencioniranje nabave:

- protugradnih mreža,

- potrebne armature.

**2. Opći uvjeti i kriteriji za dodjelu subvencioniranje:**

Natječaju za bespovratno subvencioniranje mogu pristupiti samo obiteljska poljoprivredna gospodarstva koja imaju status fizičke osobe ili obrtnika i pravne osobe registrirane za obavljanje poljoprivredne djelatnosti, a udovoljavaju slijedećim uvjetima:

* upisani su u Upisnik poljoprivrednih gospodarstava;
* imaju prebivalište i podižu protugradnu mrežu na području Grada Velike Gorice;
* podižu protugradnu mrežu na vlastitim površinama ili na zemljištu u zakupu za koje imaju ugovor sklopljen na rok od najmanje 10 godina
* podižu protugradnu mrežu na površini od najmanje: - 0,50 ha za voćnjak, - 0,10 ha za vinograd, jagodnjak, povrtnjak, cvijetnjak i dr.

**3. Potrebna dokumentacija:**

* zahtjev za subvencioniranje nabave protugradne mreže,
* preslika rješenja o upisu u Upisnik poljoprivrednih gospodarstava ili preslika zelene iskaznice,
* preslika računa o kupnji protugradne mreže ili armature,
* posjedovni list ili gruntovni izvadak za zemljište na kojem se postavlja protugradna mreža, koji glasi na podnositelja zahtjeva ili na člana domaćinstva, a za zakupljeno zemljište ugovor o zakupu koji glasi na podnositelja zahtjeva ili člana domaćinstva, a sklopljen je na rok od najmanje 10 godina,
* preslika osobne iskaznice ili Obrtnice ili Izvoda Trgovačkog suda o upisu u trgovački registar ne stariji od 30 dana,
* preslika žiro računa banke,
* izjava o statusu poreznog obveznika.

**4. Vrijeme trajanja natječaja:**

Natječaj je otvoren do 13. studenoga 2015. godine.

**5. Naziv i adresa tijela kojem se zahtjev podnosi:**

Zahtjev se podnosi na obrascu koji se podiže u sobi 407/IV Upravnog odjela za poljoprivredu i ruralni razvoj Grada Velike Gorice, Trg kralja Tomislava 34, Velika Gorica.

Zahtjev i pripadajuća dokumentacija dostavljaju se s naznakom “Zahtjev za subvencioniranje podizanja protugradnih mreža” na adresu:

 ***Grad Velika Gorica, Upravni odjel za poljoprivredu i ruralni razvoj,***

 ***Trg kralja Tomislava 34, 10 410 Velika Gorica***.

**6. Informacije:**

Sve informacije mogu se dobiti u Upravnom odjelu za poljoprivredu i ruralni razvoj Grada Velike Gorice, soba 407/IV ili na tel. 62-69-947.